הארי פוטר והילד המקולל

הארי פוטר והילד המקולל (באנגלית: Harry Potter and the Cursed Child) הוא מחזה בן שני חלקים שנכתב בידי ג'ק ת'ורן בהתבסס על סיפור מקורי מאת ת'ורן, ג'יי קיי רולינג וג'ון טיפאני. המחזה הועלה ב"וסט אנד" והופעת הבכורה התקיימה ב-30 ביולי 2016. למחרת יצא לאור תסריט המחזה במהדורה מודפסת. הסיפור מתרחש תשע עשרה שנים לאחר אירועי "הארי פוטר ואוצרות המוות" ומספר אודות הארי פוטר, כעת עובד משרד הקסמים, ובנו הצעיר אלבוס סוורוס פוטר. 19 שנים חלפו מאז אירועי אוצרות המוות. הארי פוטר וג'יני ויזלי פוגשים את רון והרמיוני בתחנת קינגס קרוס כשהם שולחים את ילדיהם על רכבת האקספרס להוגוורטס. אלבוס סוורוס פוטר מתיידד מיד עם סקורפיוס מאלפוי, שהעבר האפל של משפחתו הופך אותו לילד מאוד לא פופולרי. באופן מפתיע, אלבוס מתמיין לבית סלית'רין ובשלוש השנים הבאות סופג עלבונות מתלמידי בית הספר והופך לילד לא פופולרי בעצמו כשתלמידי בית הספר מתייחסים אליו כמי שבוגד במורשת אביו ואף מכנים אותו "הסקיב מסלית'רין". בינתיים, הארי והרמיוני, כעת עובדי משרד הקסמים (הרמיוני היא שרת הקסמים והארי הוא ראש מחלקת אכיפת חוקי הקסם), מנסים למצוא את מיקומם של מחוללי הזמן האחרונים על מנת לאחסנם ולחקור את טיבם. הם עוצרים את תיאודור נוט (שלמד איתם באותה שכבה בבית סלית'רין) ומשיגים את מה שחשבו למחולל הזמן האחרון. איימוס דיגורי, אביו של סדריק המנוח, מגיע לבית הפוטרים בסוף החופש הגדול ומנסה לשכנע את הארי להשתמש במחולל הזמן כדי להציל את סדריק ממוות אך הארי מסרב. אלבוס מאזין לשיחה בין אביו לאיימוס וחש מאוכזב מאביו. הוא משכנע את מי שחשב לאחייניתו של איימוס, דלפי דיגורי, לסייע לו ולסקורפיוס למצוא מחולל זמן ולהציל את סדריק. הם משתמשים בשיקוי פולימיצי ופורצים למשרד הקסמים. ולאחר שמצליחים לגנוב מחולל זמן, נוסעים אחורה בזמן לטורניר הקוסמים המשולש בשנת 1994 בתחפושות של תלמידי דורמשטרנג מתוך אמונה שהפסד של סדריק בטורניר ימנע את מותו ויציל אותו מהרג מידי וולדמורט. הם מחבלים בביצועו של סדריק במשימה הראשונה ופורקים אותו מנשקו ומביאים לידי כך שהרמיוני הצעירה חושדת בתלמידי דורמשטרנג שחיבלו בפעולותיו של סדריק בגלל הסכם עם ויקטור קרום ויוצאת לנשף חג המולד עם רון ויזלי ולא עם ויקטור קרום, בעוד רון רוקד עם פדמה פאטיל ומפתח יחסים רומנטיים עמה. בשובם להווה מגלים אלבוס וסקורפיוס שרון נשוי לפדמה והרמיוני הפכה למורה אגרסיבית להתגוננות מפני כוחות האופל. הם מחליטים להשתמש במחולל הזמן שוב על מנת להציל את יחסיהם של רון והרמיוני. בסיוע מירטל המייללת אלבוס וסקורפיוס חוזרים למשימה השנייה של הטורניר ומביכים את סדריק על ידי ניפוחו. התוכנית נכשלת שוב כשסדריק המובך מתייאש ומחליט להצטרף לאוכלי המוות. לבסוף סדריק הורג את נוויל לונגבוטום בקרב על הוגוורטס ובכך נמנע מנוויל מלהרוג את נגיני הנחשית וכתוצאה מכך וולדמורט לא מת ומצליח להרוג את הארי פוטר. דולורס אמברידג' היא מנהלת הוגוורטס ודראקו מאלפוי הוא ראש מחלקת אכיפת חוקי הקסם. בכך הם מביאים לשינוי נוסף בזמן כשאלבוס לא יכול להתקיים. סקורפיוס מגלה שבית הספר נשלט על ידי אוכלי המוות וסוהרסנים. הוא פונה למורה לשיקויים, סוורוס סנייפ (אשר לא נרצח על ידי וולדמורט, אשר לא הרגיש מאוים בזמן הקרב על הוגוורטס), לקבלת עזרה. סנייפ וסקורפיוס, בעזרתם של הרמיוני ורון המתחבאים מפני אוכלי המוות, חוזרים לעבר ומונעים מסקורפיוס ואלבוס לגרום לסדריק להיכשל במשימות. הם מצליחים לשנות בחזרה את הזמן לציר הזמן הנורמלי, הארי ואלבוס חוזרים לחיים וסקורפיוס מחליט להשמיד את מחולל הזמן. דלפי מגיעה לעזור בהשמדת המחולל, אך היא לוקחת אותו מאלבוס ומשתמשת בו כדי לחזור בזמן למשימה השלישית במטרה להשפיל את סדריק ולהחזיר את וולדמורט לחיים. במקביל, בהווה, הארי, ג'יני, רון, הרמיוני ודראקו חוקרים את עברה של דלפי ומגלים ששיקרה ושהיא בעצם בתו של וולדמורט. אלבוס וסקורפיוס מצליחים להכשיל את דלפי והיא מחליטה לחזור בזמן לעיירה בה נולד הארי, מכתש גודריק, ליום רצח הוריו, לילי וג'יימס פוטר, 31 באוקטובר 1981, כדי למנוע מאביה לרצוח אותם ובכך לא לממש את הנבואה שתוביל למותו. הארי, דראקו, ג'יני, רון והרמיוני מגיעים לעבר באמצעות מחולל זמן נוסף (בעקבות אזהרה שאלבוס וסקורפיוס כתבו על השמיכה של הארי ששרדה 39 שנים), נאבקים בדלפי ושולחים אותה למאסר באזקבאן. הארי צופה סוף סוף ברגע עליו חלם בסיוטיו: וולדמורט רוצח את הוריו. בשובם להווה, הארי ובנו אלבוס מגיעים לבקר בקברו של סדריק דיגורי והארי מספר לאלבוס שהוא מבקר שם מדי שנה, ויחסיהם של השניים לא מורכבים. בדצמבר 2013 נחשף כי המחזה המבוסס על סיפורי "הארי פוטר" היה בתכנון במשך כשנה, והוא היה צפוי לעלות בסביבות 2016. בעת ההודעה על המחזה, רולינג חשפה כי המחזה "יחקור את הסיפור שעדיין לא סופר על שנותיו הראשונות של הארי, כיתום מנודה". בחודש מאי לאחר מכן החלה רולינג להרכיב את צוות הפרויקט. כשדיברה על ההכנות לפרויקט, הדגישה רולינג כי המחזה לא יהיה פריקוול. בתגובה לשאלות לגבי הבחירה במחזה במקום ספר נוסף, קבעה רולינג כי "היא בטוחה שלאחר שהקהל יצפה במחזה, הוא יסכים שזו הדרך היחידה שמתאים להציג בה את הסיפור". רולינג גם התחייבה שהמחזה תכיל סיפור חדש לגמרי ולא תעסוק בתכנים שכבר פורסמו. ב-24 בספטמבר 2015 פרסמה רולינג שהמחזה פוצל לשני חלקים, המותאמים לצפייה באותו יום, או במהלך יומיים עוקבים. יום לאחר עליית המחזה, ב-31 ביולי 2016 (יום הולדתו ה-36 של הארי פוטר ויום הולדתה ה-51 של כותבת הסדרה ג'יי קיי רולינג), יצא לאור ספר הכתוב כמחזה. מכירת הספר בישראל החלה במקביל למכירתו בבריטניה וכבר בשעות הראשונות נמכרו בישראל יותר מ-1,000 עותקים של הספר באנגלית. ביום יציאת הספר החל תהליך תרגומו לעברית והוא יצא בארץ בעברית ב-10 בנובמבר 2016. הספר תורגם לעברית על ידי גילי בר-הלל אשר תרגמה את שבעת הספרים הקודמים בסדרה. בנוסף, בהצגת הבכורה של המחזה, הודיעה ג'יי קיי רולינג כי לא ייצא ספר תשיעי בסדרה ולמעשה התסריט "הילד המקולל" יהווה את סיום הסדרה. למרות הביקורות, מאז עלייתה ביולי 2016 המחזה המשיך לרוץ בתיאטרון פאלאס (Palace Theatre) שבלונדון. בשנת 2018 המחזה יוצא גם מחוץ לבריטניה, בתיאטרון הלין בברודוויי בניו יורק (מרץ 2018), תיאטרון הנסיכה במלבורן (ינואר 2019), בסן פרנסיסקו (דצמבר 2019), בטורונטו, ובטוקיו (2022). רבים ממעריצי הסדרה התאכזבו מהספר מכיוון שהוא יצא בפורמט של תסריט, ובעיקר משום שיש בו הרבה סתירות מהותיות עם שאר הסדרה. בעקבות כך, חלק ממעריצי הסדרה מסרבים להכיר בו כחלק מהקאנון. כמו כן, הספר קיבל ביקורות פושרות למדי. באתר הדירוג Goodreads הספר קיבל ציון של כ-3.5 מתוך 5 על ידי כמליון מדרגים, וזאת לעומת ציונים של כ-4.5 לשאר שבעת הספרים בסדרה. מדיה וקבצים בנושא הארי פוטר והילד המקולל בוויקישיתוף אתר האינטרנט הרשמי של הארי פוטר והילד המקולל הארי פוטר והילד המקולל, ברשת החברתית פייסבוק הארי פוטר והילד המקולל, ברשת החברתית אקס (טוויטר) עמרי חורש, ילד מקולל: מעריצי "הארי פוטר" החדש מאוכזבים וזועמים, באתר ynet, 2 באוגוסט 2016 אילן קפרוב‏, חסר קסם: "הארי פוטר והילד המקולל" הוא תוספת לא הכרחית, באתר וואלה, 3 באוגוסט 2016 דור זכרוביץ', הארי פוטר החדש: לא תצפו, לא תתאכזבו, באתר ynet, 3 באוגוסט 2016 עומר כהן, ילד מקולל ועילג: הארי פוטר החדש מיותר לגמרי, באתר nrg‏, 4 באוגוסט 2016 יונתן שגיב, לונדון, הארי פוטר על הבמה: הקסם עדיין עובד, באתר ynet, 5 באוגוסט 2016 יובל פגי, ‏הלך הילד, נשאר הקסם, באתר ‏מאקו‏, 12 באוגוסט 2016 מאשה צור-גלוזמן, הארי פוטר ושובו של הקסם, באתר הארץ, 10 בנובמבר 2016 "Harry Potter and the Cursed Child". Harry Potter The Play. harrypottertheplaylondon.com. 2016. נבדק ב-26 ביולי 2016. {{cite web}}: (עזרה) "J.K. Rowling's "Harry Potter" in Development for West End Stage Premiere". Playbill. 19 בדצמבר 2013. נבדק ב-27 ביוני 2015. {{cite web}}: (עזרה) "Harry Potter turned into stage play". The Guardian. 20 בדצמבר 2013. נבדק ב-27 ביוני 2015. {{cite web}}: (עזרה) Battersby, Matilda (26 ביוני 2015). "JK Rowling confirms new Harry Potter story for the theatre". The Independent. London. נבדק ב-27 ביוני 2015. {{cite news}}: (עזרה) "JK Rowling to collaborate on Harry Potter play for West End". The Guardian. 9 במאי 2014. נבדק ב-27 ביוני 2015. {{cite web}}: (עזרה) "Here's The One Thing J.K. Rowling Wants Everyone To Know About The New Harry Potter Play". BuzzFeed. נבדק ב-23 בדצמבר 2015. {{cite web}}: (עזרה) "Harry Potter and the Cursed Child play to debut in London in 2016". The Sydney Morning Herald. 26 ביוני 2015. נבדק ב-9 באוגוסט 2015. {{cite news}}: (עזרה) "'Harry Potter and the Cursed Child': Everything you need to know". mashable.com. 27 ביוני 2015. נבדק ב-9 באוגוסט 2015. {{cite web}}: (עזרה) "JK Rowling reveals new Harry Potter play will be two-part epic". The Independent. 25 בספטמבר 2015. נבדק ב-16 באוקטובר 2015. {{cite web}}: (עזרה) "First peek at Harry Potter and the Cursed Child play". bbc.co.uk/newsbeat. BBC Newsbeat. 23 באוקטובר 2015. נבדק ב-23 באוקטובר 2015. {{cite web}}: (עזרה) "Harry Potter and the Cursed Child play to be split in two". The Guardian. 25 בספטמבר 2015. נבדק ב-16 באוקטובר 2015. {{cite web}}: (עזרה) סער ורדי, ‏הארי פוטר והילד המקולל: יותר מ-1,000 עותקים נמכרו ב-12 שעות, באתר מעריב אונליין, 31 ביולי 2016 אטילה שומפלבי, בחנוכה על המדפים: הארי פוטר החדש בעברית, באתר ynet, 1 באוגוסט 2016 עמרי חורש, אחרי החגים: הארי פוטר החדש בעברית, באתר ynet, 28 בספטמבר 2016 אבדה קדברה: לא ייצא ספר תשיעי בסדרת "הארי פוטר", באתר וואלה, 1 באוגוסט 2016 חסר קסם: "הארי פוטר והילד המקולל" הוא תוספת לא הכרחית, באתר וואלה, 3 באוגוסט 2016 ביקורת ספרותית על הארי פוטר והילד המקולל - הארי פוטר #8 מאת ג'יי. קיי. רולינג (אסף), באתר סימניה Harry Potter Series, באתר Goodreads